ทานยา Pregabalin 75 mg cap. ก่อนนอน เพื่อรักษาปลายประสาทอักเสบมาสักอาทิตย์แล้วครับ (ตามที่แพทย์จ่ายยามานะครับ ไม่ได้หาทานเอง)หลังจากตื่นนอนก็ทำงานปกติ แต่พอเข้าช่วงบ่ายๆ จะเริ่มมีอาการวูบๆ มึนๆ คล้ายๆ ภาพตัดแบบแค่ช่วงเสี้ยววินาทีน่ะครับ บางครั้งก็มีอาการมือเท้าเย็นตามมา บางวันตาข้างขวาก็พร่า มองไม่ชัดจับโฟกัสไม่ได้เป็นช่วงๆ ไปตรวจวัดความดันและอัตราการเต้นหัวใจที่ห้องพยาบาลก็ปกติ หลักๆ ก็คิดว่าเป็นผลข้างเคียงจากยา แต่ทีนี้เมื่อคืนยาที่ให้มาหมดแล้ว ช่วงบ่ายวันนี้กลับยังมีอาการวูบๆ มือเท้าเย็นอีกแล้วเลยสงสัยว่ามันเป็นอาการข้างเคียง อาการตกค้างของยาตัวนี้หรือเปล่า หากใช่ มันจะคงอยู่อีกนานไหมครับ หากไม่ใช่ หรือน่าจะมีเหตุผลอื่นอีก ผมจะได้ไปหาคุณก่อนเวลานัดครั้งต่อไปครับขอบครับ
สวัสดีค่ะ Pregabalin(พรีกาบาลิน)เป็นยาในกลุ่มยากันชัก ใช้รักษาโรคปวดกล้ามเนื้อ โรคลมชัก หรืออาการปวดประสาท มีฤทธิ์ชะลอกระแสประสาทที่ผิดปกติในสมอง และลดจำนวนการส่งสัญญาณอาการปวดจากเส้นประสาทในร่างกายผลข้างเคียงจากยาเช่น ปวดหัว ปากแห้ง มือหรือเท้าเป็นเหน็บมือและเท้าบวม น้ำหนักขึ้นอย่างรวดเร็ว มีปัญหาเกี่ยวกับการมองเห็น ช้ำง่าย เลือดออกง่าย แน่นหน้าอก หายใจลำบาก หรือหายใจไม่อิ่มปวดกล้ามเนื้อ หรือกล้ามเนื้ออ่อนแรง โดยเฉพาะเมื่อรู้สึกเหนื่อยและมีไข้ร่วมด้วย หัวใจเต้นเร็วอาการดังกล่าวมาจึงอาจเป็นผลข้างเคียงจากยาได้ แต่อย่างไรก็ตามส่วนใหญ่แพทย์มักต้องหาสาเหตุอื่นๆที่เป็นไปได้และอันตรายกว่า เช่น ความผิดปกติของสมองที่ทำให้วูบหรือตาพร่ามัว หรือเป็นโรคของทางตา เป็นต้นแนะนำว่าเมื่อพบแพทย์ครั้งต่อไปให้แจ้งว่ามีอาการดังกล่าว แพทย์อาจพิจารณาอีกครั้งว่าตอนนี้ยังมีความจำเป็นหรือข้อบ่งชี้ในการใช้ยาอยู่อีกหรือไม่ยา pregabaline จะถูกขับออกทางร่างกายภายใน 1-3 วันแต่อาจแตกต่างกันไป หากมีโรคตับหรือไตร่วมด้วยอ่านเพิ่มเติม